Patrick Swayze

Patrick Wayne Swayze (18. elokuuta 1952 Houston, Teksas, Yhdysvallat – 14. syyskuuta 2009 Los Angeles, Kalifornia, YhdysvallatActor Patrick Swayze dies after cancer battle. CNN. 14.9.2009. Viitattu 15.9.2009.) oli yhdysvaltalainen tanssija, laulaja ja näyttelijä. Hän nousi parrasvaloihin tanssinopettajan roolissa vuonna 1987 elokuvasta Dirty Dancing – kuuma tanssi. Vuonna 1990 hän sai pääosan romanttisesta trilleristä Ghost – näkymätön rakkaus. Swayzen elokuvaluetteloon kuuluvat myös Myrskyn ratsastajat (1991) ja Donnie Darko (2001).

 Nuoruus ja perhe 
Swayze syntyi elokuussa 1952 Texasin Houstonissa. Hänen isänsä Jesse Wayne Swayze oli insinööri ja rodeoratsastaja ja äiti Patsy Swayze oli tanssinopettaja ja koreografi. Patsystä tuli myöhemmin Houstonin balettiseurueen johtaja, ja hänen esimerkkinsä veti Patrickinkin tanssimaailmaan. Patrick aloitti tanssiharrastuksensa jo lapsena ja joutui sen takia myös kiusatuksi. Vastapainona hän harrasti myös ”miehisempiä” ajanvietteitä, kuten amerikkalaista jalkapalloa, taistelulajeja, sukellusta ja juoksua. Swayzen nuorempi veli Donald Swayze (s. 1958) on myös näyttelijä. Hänen vanhempi siskonsa Vickie Lynn kuoli oman käden kautta vuonna 1994. Swayzella on myös toinen pikkuveli Sean Kyle (s. 1962) sekä adoptiosisar Bambi Swayze.

Swayze tapasi 1970-luvulla tulevan vaimonsa, suomalaista syntyperää olevan Lisa Niemen. Niemi oli tuolloin hänen äitinsä oppilaana. Pariskunta meni naimisiin 1975, ja he muuttivat New Yorkiin. Heillä ei ollut lapsia.

 Ura 
 Tanssijasta näyttelijäksi 
Swayze opiskeli New Yorkissa Joffrey Ballet’ssa ja sai paikan sen jälkeen Eliot Feldin balettiseurueesta. Vanhan jalkapallovamman takia Swayze joutui kuitenkin lopettamaan balettiuransa ja se sai hänet vaihtamaan näyttelemiseen.

Swayzen ensimmäinen Broadway-näytelmä oli vuoden 1975 Goodtime Charley, jossa hän esitti tanssijaa. Vuonna 1978 Swayze sai pääroolin Grease-musikaalista. Näytelmä sai myös julkisuutta Hollywoodissa, sillä samoihin aikoihin sen elokuvaversio keräsi suosiota. Tällöin Swayze ja Niemi muuttivat Kaliforniaan. Swayze palasi Broadwaylle vasta noin kolme vuosikymmentä myöhemmin, kun hän esiintyi vuoden 2003 näytelmässä Chicago.

 Elokuvatähdeksi 
Swayzen ensimmäinen elokuva oli vuonna 1979 ensi-iltansa saanut Skatetown, U. S. A.. Hänen ensimmäinen merkittävä roolinsa oli nuorisojengeistä kertoneessa draamaelokuvassa Outsiders – kolmen jengi (1983), jossa esiintyi myös muita nuoria näyttelijöitä, kuten Tom Cruise ja Rob Lowe. Swayze näytteli seuraavaksi elokuvassa Punainen vaara (1984) ja minisarjassa Jaettu maa (1985).

Tähteyteen Swayze nousi vuoden 1987 elokuvasta Dirty Dancing – kuuma tanssi, jossa hän esitti Jennifer Greyn vastanäyttelijänä nuorta työväenluokkaista tanssinopettajaa. Swayzen tunnettavuutta romanttisten elokuvien pääosanesittäjänä vahvisti hänen roolinsa vuoden 1990 elokuvassa Ghost – näkymätön rakkaus. Hän näytteli siinä murhattua pankkiiria, joka yritti kuolemansa jälkeen saada yhteyden kihlattuunsa.

Ghostin jälkeen Swayze näytteli muun muassa pankkiryöstäjä-surffaria elokuvassa Myrskyn ratsastajat (1991), jaloa lääkäriä elokuvassa Ilon kaupunki (1992) ja drag queeniä elokuvassa Kiitos kaikesta Wong Foo, parhain terveisin! (1995).

 Vaikeudet ja paluu 
pienois|Swayze vuonna 2006.
Swayzen ura lähti henkilökohtaisten ongelmien takia alamäkeen 1990-luvun puolivälissä. Hänen isänsä kuolema ja siskonsa itsemurha vuonna 1994 vaikuttivat häneen syvästi. Swayzen alkoholismi ja tapaturma vuonna 1996  kuvattaessa ratsastuskohtausta HBO-elokuvaan Kirjeitä tappajalta pysäyttivät uran.

Swayze teki paluun elokuviin Richard Kellyn kulttiklassikossa Donnie Darko (2001), joka näytti antavan Swayzen uralle uuden suunnan. Hän yllätti kaikki Lontoossa West End -teatterissa esitetyssä Guys and Dolls -musikaalissa. Vuonna 2005 Swayze esiintyi Kristin Scott Thomasin ja Rowan Atkinsonin rinnalla elokuvassa Mami hoitaa.

Vuonna 2008 Swayze oli juuri saanut kuvattua televisiosarjan The Beast pilottijakson, kun hänellä diagnosoitiin haimasyöpä. Hän oli kemoterapiassa ja lääkehoidossa kuvatessaan sarjaa, jossa hän esitti FBI-agenttia. Swayzen viimeiseksi elokuvaksi jäi Powder Blue (2009).

 Syöpä ja kuolema 
Yhdysvaltalainen The National Enquirer -lehti kertoi 5. maaliskuuta 2008 Swayzen sairastavan haimasyöpää. Syöpä havaittiin tammikuussa, jolloin se oli levinnyt hyvin pienelle alueelle. Ensiksi lääkärit ilmoittivat hoitojen tehonneen hyvin. Myöhemmin etäpesäkkeitä kerrottiin olevan laajasti muissa elimissä. Lääkärit antoivat tuolloin Swayzelle vain noin viisi viikkoa elinaikaa. Myöhemmin Swayze kuitenkin kertoi uudelleen hoitojen tehoavan. Vielä kevättalvella 2009 National Enquirer väitti syövän edenneen niin pitkälle, ettei mitään ollut enää tehtävissä, mutta Swayzen edustaja kumosi tämänkin väitteen. Syyskuussa 2009 Swayze kuoli.

Swayze oli ketjupolttaja ja myönsi tupakoinnin todennäköisesti liittyvän hänen haimasyöpänsä kehittymiseen.Patrick Swayze's smoking regrets. M & C, 8.1.2009. Viitattu 15.9.2009. Paparazzikuvien perusteella hän ei kuitenkaan päässyt hoitonsa aikana irti tupakasta.Gaunt Patrick Swayze defiantly chain-smokes as he battles cancer. Mail Online, 14.2.2009. Viitattu 15.9.2009. Kuolintodistuksen mukaan Swayze kuoli sydänkohtaukseen, johon vaikutti keskeisesti pitkälle edennyt haimasyöpä.

Swayze kirjoitti sairauden aikana muistelmiaan yhdessä vaimonsa kanssa. Hän sai ne valmiiksi kuolinpäivänsä aattona.

Filmografia
 Vuosi Nimi Rooli Huomioita 1979 Skatetown, U.S.A. Ace Johnson 1983 Uncommon Valor Kevin Scott Outsiders – kolmen jengi Darrel "Darry" Curtis 1984 Red Dawn Jed Eckert Grandview, U.S.A.  Ernie "Slam" Webster  1985 North and South Orry Main TV-minisarja 1986 Youngblood Derek Sutton North and South, Book II Orry Main TV-minisarja 1987 Dirty Dancing – kuuma tanssi Johnny Castle Parhaan miesnäyttelijän Golden Globe -ehdokkuus  Steel Dawn Nomadi 1988 Tiger Warsaw Chuck "Tiger" Warsaw 1989 Next of Kin Truman Gates Huonoimman näyttelijän Razzie-ehdokkuus  Road House – kuuma kapakka Dalton Huonoimman näyttelijän Razzie-ehdokkuus  1990 Ghost – näkymätön rakkaus Sam Wheat Parhaan miesnäyttelijän Golden Globe -ehdokkuus Parhaan miesnäyttelijän Saturn Award -ehdokkuus  Saturday Night Live Vieraileva juontaja, 27. lokakuuta 1990 Muistiinpainuva sketsistä Chris Farleyn kanssa, jossa he ”koe-esiintyivät” Chippendales-tanssijoiksi  1991 Myrskyn ratsastajat Bodhi Halutuimman miehen MTV Movie Award -ehdokkuus 1992 City of Joy Max Lowe 1993 Father Hood Jack Charles 1994 Heaven & Hell: North and South, Book III Orry Main TV-minisarja 1995 Tall Tale: The Unbelievable Adventures of Pecos Bill Pecos Bill Three Wishes Jack McCloud To Wong Foo, Thanks for Everything! Julie Newmar Vida Boheme Parhaan miesnäyttelijän Golden Globe -ehdokkuus  1998 Letters from a Killer Race Darnell Black Dog Jack Crews 2000 Forever Lulu Ben Clifton 2001 Donnie Darko Jim Cunningham Green Dragon Kenraali-luutnantti Jim Lance 2002 Hirveetä herätä Renossa Roy Kirkendall 2003 One Last Dance Travis MacPhearson Swayzen vaimo Lisan ohjaama 11:14 Frank 2004 Dirty Dancing: Havana Nights Tanssin opettaja Jatko-osa elokuvalle Dirty Dancing – kuuma tanssi George and the Dragon Garth King Solomon's Mines Allan Quatermain 2005 Mami hoitaa Lance Icon Jason Monk 2006 Topi ja Tessu 2 Cash (ääni) Animaatio 2007 Jump! Richard Pressburger Christmas in Wonderland Wayne Saunders 2009 Powder Blue Velvet Larry The Beast Charles Barker TV-sarja

 Lähteet 

Aiheesta muualla


 Patrick Swayzen muistokirjoitus Helsingin Sanomissa

Luokka:Yhdysvaltalaiset näyttelijät
Luokka:Hollywood Walk of Fame
Luokka:Vuonna 1952 syntyneet
Luokka:Vuonna 2009 kuolleet
Luokka:Seulonnan keskeiset artikkelit